דזירה (סרט)

דזירה (באנגלית: Désirée) הוא סרט אמריקאי של פוקס המאה ה-20 המספר את סיפורה של דזירה קלארי, מי שהייתה ארוסתו של נפוליאון בונפרטה ובהמשך נישאה למצביא ז'אן בפטיסט ברנדוט, שהיה מאוחר יותר לקרל הארבעה עשר, מלך שוודיה. הסרט מבוסס על ספר בעל אותו שם מאת אנמרי סלינקו. הסרט בוים בידי הנרי קוסטר עם מרלון ברנדו בתפקיד נפוליאון וג'ין סימונס בתפקיד דזירה. הסרט נחשב להצלחה מסחררת והיה מועמד לשני פרסי אוסקר.

עלילה
הסרט מתחיל ב-1794, עת דזירה קלארי מכירה לראשונה את בני משפחת בונפרטה. אחותה ז'ולי נישאת לז'וזף בונפרטה, ודזירה מתארסת עם נפוליאון בונפרטה. בהמשך נפוליאון עוזב את דזירה לטובת ז'וזפין דה בוארנה. דזירה מנסה להתאבד, אולם חייה ניצלים בידי הגנרל ז'אן בטיסט ברנדוט אשר מציע לה להינשא לו. דזירה דוחה את ההצעה, אולם כעבור כמה שנים פוגשת את ברנדוט בשנית ומקבלת אותה. נפוליאון הופך לקיסר הצרפתים, וברנדוט ממונה למרשל צרפת. בהמשך, מקבל ברנדוט הצעה מצד קרל השלושה עשר, מלך שוודיה החולני וחשוך הילדים, לקבל את משרת יורש העצר של שוודיה. ברנדוט נענה להצעה, אולם דזירה בוחרת להישאר בפריז, ולפיכך נוטלת חלק במאורעות שמעצבים את התקופה.

קישורים חיצוניים

ערכים שבהם תבנית בריטניקה אינה מתאימה
המלחמות הנפוליאוניות
סרטי 1954
סרטי מרלון ברנדו
סרטי פוקס המאה ה-20
סרטים אמריקאיים
סרטים היסטוריים